ทานยาคุมครบสิบวัน หลังจากประจำเดือนหมดวันเเรก เเล้วมีเพศสัมพันธ์ ตอนนี้ยาคุมเหลือ เเค่2เม็ด ก็จะหมดเเผง เเต่ประจำเดือนยังไม่มา ปล.พึ่งทานครั้งเเรก รบกวนขอคำปรึกษาด้วยคะ
สวัสดีค่ะ ยาคุมกำเนิดเป็นวิธีการคุมกำเนิดที่มีประสิทธิภาพดี โดยมีโอกาสตั้งครรภ์ได้น้อยกว่า 1% หากเริ่มรับประทานอย่างถูกต้อง และรับประทานติดต่อกันอย่างสม่ำเสมอทุกวัน การเริ่มรับประทานยาคุมกำเนิดควรเริ่มภายใน 5 วันแรกของการมีประจำเดือนหรือถ้าจะเริ่มช่วงอื่นนอกเหนือไปจากนี้จะต้องรับประทานยาติดต่อกัน 7 วันก่อนจึงจะมีเพศสัมพันธ์ได้ดังนั้นในกรณีนี้ถ้ารับประทานยาคุมมาครบ 10 วันแล้ว จึงมีเพศสัมพันธ์ จึงมีโอกาสตั้งครรภ์น้อย หากรับประทานยาคุมใกล้ครบ 28 เม็ดแล้ว แต่ประจำเดือนยังไม่มา ตามทฤษฎีสามารถซื้อชุดตรวจการตั้งครรภ์มาตรวจเองเบื้องต้น ถ้าให้ผลลบ สามารถรับประทานยาคุมแผงใหม่ต่อได้เลย แต่อย่างไรก็ตามหากไม่แน่ใจผลตรวจ หรือไม่สบายใจว่าประจำเดือนไม่มา อาจปรึกษาสูตินรีแพทย์เบื้องต้นเพื่อหาสาเหตุหรือเพื่อยืนยันการตั้งครรภ์อีกครั้งค่ะ